7 lihtsat sammu kiireks värbamiseks
#000000
Soovid, et värbamine käiks nagu üks-kaks-kolm ega kulutaks nädalate kaupa kogu Sinu tööaega? Siis ära proovi aega üle kavaldada, vaid kasuta klassikalist seitset sammu. Lähenedes süsteemselt ei pea Sa mõne eelneva etapi juurde tagasi pöörduma.
#000001
Ühtlasi soovitame edasi liikuda selge plaani kohaselt ja üks etapp korraga, mitte käsitleda laekuvaid sooviavaldusi jooksvalt, sest tähelepanu ümberlülitamine on uskumatult kaval ajaröövel. Siin on need 7 lollikindlat sammu värbamisprotsessi läbiviimiseks ja õigete, pikaaegsete kolleegide värbamiseks.
#000002
1. Mõtle välja, mida ettevõte vajab.
#000003
Mis on selle inimese väärtused, roll organisatsioonis ja tema töö eesmärgid? Milline on tema osa kogu äri seisukohast? Kui Sa tead, millist sisulist väärtust hakkab otsitav töötaja pakkuma, on järgmised värbamisprotsessi sammud märksa lihtsamad.
#000004
2. Pane kirja otsitava inimese isikuomadused ja loo ametijuhend.
#000005
Kirjelda, milliseid iseloomuomadusi ja oskusi selles ametis vaja on. Kirjalikus ametijuhendis anna ülevaade kohustustest, eesmärkidest, kollektiivist ja ka töö tegemise kohast. Kandidaadid pööravad neile kahele kirjeldustele palju tähelepanu ja siin põhjalikku infot andes saad meelitada just õiged inimesed kandideerima.
#000006
3. Vali kanalid, kus töökuulutust levitada.
#000007
Võid levitada kuulutust organisatsiooni sees, tööportaalides, trükimeedias, sotsiaalplatvormidel või kasutada värbamisspetsialistide teenuseid. Õige valiku tegemiseks mõtle, kui paljude inimesteni pead jõudma ja uuri, kus kanalites Sinu sihtrühm kõige sagedamini aega veedab. Kõige ajasäästlikumad viisid on värbamine ettevõtte seest ja tööportaalide kandidaatide andmebaasidest.
#000008
4. Tööta läbi laekunud avaldused ja vasta neile.
#000009
Tuleta endale uuesti meelde, millist inimest otsid. Avalduste kiire läbivaatamine annab küllalt hea tulemuse, sest õige kandidaat on töökohast huvitatud ja toob seega oma sobivuse selgelt välja. Usalda ka oma kõhutunnet – kui mõni inimene tundub sobivat, ehkki ei vasta kõigile nõudmistele, anna talle võimalus.
#000010
Olenemata sellest, kas viid intervjuu läbi klassikalisel moel või videosilla kaudu, annab Sinu hea ettevalmistus võimaluse saada kandidaadist parem ülevaade. Pane endale kirja, milliseid teemasid plaanid käsitleda ja mõtle läbi, kuidas saada sisuline ülevaade kandidaadi erialaste oskuste ja kogemuste kohta. Ära unusta tekitada ka huvi tööandja vastu: rääkida organisatsiooni ja töökoha eelistest ja eesootavatest hüvedest.
#000011
Võid intervjuule läheneda ka loominugliselt ja küsida kandidaadilt kavalaid küsimusi, et aru saada, kuidas kandidaat mõtleb. Lisaks saad loominguliste küsimustega ka jääd sulatada, et kandidaat tunneks end intervjuu ajal hästi.
#000012
6. Valmista ette leping ja tee valitud kandidaadile ettepanek tööle asuda.
#000013
Enne lõpliku valiku tegemist võta ühendust soovitajatega, uuri infot kandidaatide tausta ja tegelike soorituste kohta. Saadav info võib olla mõlemat pidi üllatav. Töölepingu põhi on Sul küllap olemas, aga toimiva vormiga saavad ka värbamisteenuse pakkujad aidata. Olles ette valmistanud lepingu ongi aeg parimale kandidaadile koostööpakkumine teha!
#000014
7. Muuda uue töötaja sisseelamine mugavaks.
#000015
Kas tead, kui palju loobumisi on esimestel päevadel ja kuudel? Selleks, et uus töötaja tunneks end turvaliselt ja kohaneks hõlpsalt töökoha, kollektiivi ja oma ülesannetega, leia keegi talle toeks. Ole ka ise nii sõnades kui tegudes kättesaadav ja leia aega, et uue kolleegiga mitteametlikul moel mõtteid vahetada ja tema tagasisidet kuulata.
#000016
Värbamisprotsessi läbiviimine ei ole lihtne. Kui Sa soovid nõu pidada, kuidas leida inimest, kes just teie organisatsiooni sulanduks või teostada kiiret tulemuslikku värbamist defitsiitse tööjõuturu olukorras, ootame Sind CV.ee tasuta nõustamisele.
#000017
Viies aastas läbi ligi 400 värbamisprojekti, millest 94% on täies mahus õnnestunud, saame Sulle pakkuda edukaks tegutsemiseks nii tervikpilti kui ideid. Lähem info: hr.cv.ee/noustamine
#000018
Kuidas kandideerimisel tagasisidet saada ja mida sellega teha?
#000020
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000021